เชียงใหม่อ่วมต่อ ไฟไหม้ดอยสุเทพ ควันท่วมเมือง PM 2.5 กระฉูด 
เชียงใหม่ได้รับผลกระทบจากไฟไหม้ป่าบนดอยสุเทพ ส่งผลให้ค่า PM 2.5 พุ่งสูงเป็นอันดับ 1 ของโลกอีกครั้ง ที่ 353 ไมโครกรัมฯ ชาวเมืองต้องสวมหน้ากาก ได้กันทั้งฝุ่นพิษและโควิด-19วันที่ 19 มี.ค. ผู้สื่อข่าวรายงานว่า ช่วงเวลา 14.00 น. ไปจนถึงเวลา 21.30 น. วันที่ 18 มี.ค. ได้เกิดไฟป่าลุกไหม้ป่าดอยสุเทพ ที่บริเวณเหนือหมู่บ้านตุลาการศาลอุทธรณ์ภาค 5 หรือที่เรียกกันว่าหมู่บ้านป่าแหว่ง และบ้านสวัสดิการทหารบกจังหวัดเชียงใหม่ ต.ดอนแก้ว อ.แม่ริมไปจนถึงหลังห้วยตึงเฒ่า ต.ดอนแก้ว อ.แม่ริม ระยะทาง 5 กม.เป็นเนื้อที่ป่าถึง 150 ไร่เกิดกลุ่มควันดำทะมึนขนาดใหญ่เข้าปกคลุมทั้งตัวเมืองเชียงใหม่และอำเภอแม่ริม ทำให้ค่าฝุ่นละอองขนาดเล็ก หรือ PM 2.5 พุ่งขึ้นสูงเฉพาะในตัวเมืองเชียงใหม่ถึง 353 ไมโครกรัม/ลูกบาศก์เมตร (ค่ามาตรฐานไม่เกิน 50 มคก./ลบ.ม.)ในเวลา 09.00 น.ยาวไปตลอดทั้งวันขณะที่การจัดอันดับดัชนีคุณภาพอากาศของโลก (AQI Ranking) จากที่เชียงใหม่อยู่อันดับ 7 เมื่อวันที่ 18 มี.ค.ที่ผ่านมา พุ่งพรวดมาครองอันดับ 1 เหมือนเดิม เมื่อเวลา 10.33 น. วันที่ 19 มี.ค.ส่งผลให้ตัวเมืองเชียงใหม่ปกคลุมไปด้วยหมอกควันขาว ชาวเมืองต้องใส่หน้ากากอนามัย กันทั้งหมอกควันและไวรัสโควิด-19 กันทั้งเมือง ชนิดทุกข์ซ้ำกรรมซัด และนอกจากตัวเมืองเชียงใหม่แล้วกลุ่มหมอกควันยังลอยเข้าหาแหล่งท่องเที่ยวอำเภอแม่ริม มีค่า PM2.5 พุ่งสูง 324 มคก./ลบ.ม. และอำเภอแม่แตง ที่อยู่ติดกับอำเภอแม่ริม ค่าฝุ่นละอองพุ่งสูง 361 มคก./ลบ.ม. สูงสุดของเชียงใหม่นายคมสัน สุวรรณอัมพา รอง ผวจ.เชียงใหม่ ซึ่งเป็นผู้บัญชาการควบคุมการดับไฟป่าดอยสุเทพ เผยว่าไฟป่าที่ลุกลามไหม้ป่าดอยสุเทพตั้งแต่เวลา 14.00 น. วันที่ 18 มี.ค.จนลุกลามเข้าใกล้บ้านหมู่บ้านตุลาการศาลอุทธรณ์ภาค 5 หรือหมู่บ้านป่าแหว่ง และบ้านสวัสดิการทหารบกจังหวัดเชียงใหม่ ต.ดอนแก้ว อ.แม่ริม ทางเจ้าหน้าที่ดับเพลิงได้เข้าทำการสกัดไม่ให้ลุกลามเข้ามายังหมู่บ้านทั้งสองแห่งไว้ได้ และไฟได้ขยายตัวไปยังหลังห้วยตึงเฒ่าระยะทางร่วม 5 กม.เป็นพื้นที่ถึง 150 ไร่ ทางเจ้าหน้าที่ดับไฟจึงสามารถควบคุมไว้ได้ในเวลาประมาณ 21.30 น. แต่ก็ยังมีการคุกรุ่นของไฟที่ไหม้ขอนไม้และต้นไม้ใหญ่ จนต้องเข้าควบคุมในตอนเช้าวันที่ 19 มี.ค.นี้จนสามารถควบคุมไว้ได้ส่วนสาเหตุพบว่าเกิดจากชาวบ้านเข้าไปหาของป่า จนเกิดไฟไหม้ขึ้นกำลังตรวจสอบในเรื่องนี้อยู่
เชียงใหม่ได้รับผลกระทบจากไฟไหม้ป่าบนดอยสุเทพ ส่งผลให้ค่า PM2.5 พุ่งสูงเป็นอันดับ1 ของโลกอีกครั้ง ที่ 353 ไมโครกรัมฯ ชาวเมืองต้องสวมหน้ากาก ได้กันทั้งฝุ่นพิษและโควิด-19
PM 2.5,ฝุ่น PM 2.5,เชียงใหม่,ไฟป่าดอยสุเทพ,หมอกควันเชียงใหม่,ข่าวทั่วไป